Diari Oficial de la Generalitat Valenciana


Sumari del DOGV 4386, del 26-11-2002 (2002/11597)

Informació pública de la Resolució de 14 d'octubre de 2002, del director general de Comerç i Consum, mitjançant la qual s'aprova la modificació de la tarifa de subministrament d'aigua a Villena.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4386

Data del DOGV
:   26-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11118


Organisme emissor
:   Viarsa, Agua y Servicios Urbanos, SL

Tipus de document
:   Anunci

Informació pública de la Resolució de 14 d'octubre de 2002, del director general de Comerç i Consum, mitjançant la qual s'aprova la modificació de la tarifa de subministrament d'aigua a Villena. [2002/A11987]
  
Viarsa, Agua y Servicios Urbanos, SL, anuncia la resolució del director general de Comerç i Consum, de data 14 d'octubre de 2002, per la qual s'aprova la modificació de la tarifa del subministrament domiciliari d'aigua a Villena.
  
Expedient: 69881/072002.
  
Vist l'expedient tramitat a sol·licitud de Viarsa per a la modificació de la tarifa de subministrament domiciliari d'aigua a Villena.
  
Vist que figura incorporat a l'esmentat expedient l'informe favorable del Ple de l'Ajuntament de data 6 de juny de 2002, així com el del Gabinet Tècnic de Preus, i que s'ha pronunciat en el mateix sentit la Comissió de Preus de la Generalitat Valenciana en la seua sessió del dia 7 d'octubre de 2002.
  
Vist que del que s'ha exposat i de la resta de dades aportades a les actuacions es desprén que pertoca aprovar la tarifa sol·licitada, de conformitat amb les normes dictades a tal efecte, i que és competència del director general de Comerç i Consum l'adopció de la present resolució en virtut de les atribucions que li han sigut conferides expressament per a això mitjançant la delegació del conseller d'Indústria, Comerç i Turisme per la Resolució de 4 d'abril de 1991.
  
Vistos el Decret 2.226/1977, de 27 d'agost; l'Orde del Ministeri de l'Interior de 30 de setembre de 1977; el Reial Decret 2.695 de 28 d'octubre de 1977, en relació amb el que disposa el Reial Decret 2.310/1982, de 24 de juliol, i els decrets a tal efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol, i Llei 30/1985, de 2 d'agost, Reial Decret 2.028/1985, de 30 d'octubre, Resolució del conseller d'Indústria, Comerç i Turisme de 4 d'abril de 1991 i la resta de preceptes d'aplicació general, resolc:
  
Autoritzar la tarifa que s'indica, per al servici de subministrament domiciliari d'aigua s'assenyala.
  
Tarifa que s'aprova:
  
Quota de servici (euros/trimestre)
  
Calibre 13 mm 4,129
  
Calibre 15 mm 6,195
  
Calibre 20 mm 10,325
  
Calibre 25 mm 14,454
  
Calibre 30 mm 20,645
  
Calibre 40 mm 41,290
  
Calibre 50 mm 61,934
  
Calibre 65 mm 82,579
  
Calibre 80 mm 103,224
  
Calibre 100 mm 144,513
  
Quota de consum (euros/m3)
  
1r Bloc: fins a 15 m3/trimestre 0,1985
  
2n Bloc: entre 16 i 30 m3/trimestre 0,2720
  
3r Bloc: de 31 a 45 m3/trimestre 0,3673
  
4t Bloc: de 46 a 60 m3/trimestre 0,5757
  
5é Bloc: més de 60 m3/trimestre 0,8239
  
Sobre les presents tarifes caldrà aplicar l'impost sobre el valor afegit d'acord amb el que disposa la Llei 37/1992, de 28 de desembre.
  
La present resolució és definitiva en via administrativa, i contra ella podrà interposar-se, en el termini de dos mesos comptadors des del sendemà de la seua notificació, un recurs contenciós administratiu davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 23 d'octubre de 2002.- El conseller delegat: José María García Forte.
  
Avís per als subscriptors del DOGV
  
Atés que l'exercici d'enguany està a punt d'acabar, recordem als subscriptors del Diari Oficial de la Generalitat Valenciana que el Decret 6/1997, de 28 de gener, del Govern Valencià (DOGV núm. 2.925, de 07.02.1997), establix: «La subscripció anual es renova automàticament en acabar l'any natural de què es tracte, tret que el subscriptor o la subscriptora comuniquen expressament la intenció de cancel·lar-la amb un mes d'antelació».
  
Per això, us comuniquem que les subscripcions del DOGV es renovaran el proper 1 de gener de 2003, i qui no desitge continuar ho haurà de comunicar per escrit a este fax: 963 86 60 91, abans del proper dia 10 de desembre.
  
Així mateix, us informem que a començaments d'any us enviarem la factura d'autoliquidació corresponent per a efectuar el pagament de la subscripció, o el càrrec al banc a qui el tinga domiciliat.
  
Per a qualsevol comunicació, tant de baixa com de modificació de dades, cal que indiqueu el número de subscriptor que figura a l'etiqueta d'enviament del DOGV.
  
Consultes sobre subscripcions del DOGV:
  
Tel.: 963 86 34 11. Fax: 963 86 60 91